டெங்குக் காய்ச்சல் உறுதி செய்யப்பட்டுவிட்டது… அடுத்தது என்ன செய்யலாம்?! பயம் வேண்டாம். காய்ச்சலைக் குறைக்க, நிலவேம்புக் குடிநீர், பிரமானந்த பைரவ மாத்திரை, திரிகடுகு சூரணம் என நிறைய மருந்துகள் இருக்கின்றன. ஆடுதொடா மணப்பாகு, ஆடுதொடா குடிநீர் சூரணம் போன்றவையும் டெங்குவுக்குப் பயன்படக்கூடிய சிறந்த சித்த மருந்துகள். யுனிவர்சல் மருந்தான தண்ணீரை மறந்துவிடக் கூடாது. நீரிழப்பு ஏற்படாத வகையில் பார்த்துக்கொள்ள வேண்டும். எந்தக் காரணத்தைக் கொண்டும் சுய மருத்துவம் மட்டும் வேண்டாம். டெங்குவில் சில வகையான மருந்துகள் விபரீதங்களை உண்டாக்கும். காய்ச்சல் வந்துவிட்டால் மருத்துவரிடம் சென்றுவிடுவது சிறந்தது.